Електрическите четки са подходящи за хора с чуплива, вълниста или къдрава коса, които искат да спестят време за изправянето ѝ. Освен бързината на изправяне, друго предимство, което потребителите посочват е и лекотата на използване. В зависимост от подбрания вид четка, може да получите ефект, много близък до този, който може да получите при професионална процедура със сешоар в салона.
Едно от големите предимства на електрическите четки е, че за разлика от пресите за изправяне, се грижат за обема на косата и ѝ придават по-естествен вид.
Имайте предвид, че каквото и да казва производителят, много гъстите къдрави коси могат да се окажат трудност пред изправящите способности на електрическата четка. При много къси коси това също не е добър вариант за изправяне.